கேள்வி: சாகித் அஃபிரிடி - உள்ளூர்ப் போட்டிகள் பற்றி நீங்கள் என்ன அறிந்துள்ளீர்கள்?
பதில்: 1994-95 பருவத்தில் தொடங்கி 19 வயதுக்குட்பட்ட வாகையாளர்ச் சுற்றுகளில் சிறந்த செயல்பாட்டிற்குப் பிறகு அப்ரிடி பாக்கித்தான் தேசிய அணியில் சேர்க்கப்பட்டார். கராச்சி ஒயிட்ஸ் அணிக்காக விளையாடிய இவர், அடுத்த பருவத்தின் ஐந்து போட்டிகளில் 9.59 சராசரியில் 42 இலக்குகளைக் கைப்பற்றி வாகையாளர் பட்டத்தினை வெல்ல தனது அணிக்கு உதவினார். அந்த பருவத்தின் பிற்பகுதியில், இங்கிலாந்து ஏ அணிக்கு எதிராக சில முதல் தரத் துடுப்பாட்டம் போட்டிகளில் விளையாடினார். 2001 இல், அஃப்ரிடி லெய்செஸ்டர்ஷைரைப் பிரதிநிதித்துவப்படுத்த ஓர் ஒப்பந்தத்தில் கையெழுத்திட்டார். ஐந்து முதல்தரப் போட்டிகளில் 42.14 சராசரியில் 295 ஓட்டங்கள் எடுத்தார். அதிகபட்சமாக 164 ஓட்டங்கள் எடுத்தார்.